Judgment of the Court of First Instance (Fifth Chamber) of 27 November 2007.
Athanasios Pitsiorlas v Council of the European Union and European Central Bank.
Access to documents - Basle/Nyborg Agreement - Action for annulment - Challengeable acts - Statement of reasons - Plea of illegality - Decision 93/731/EC - Rules of Procedure of the European Central Bank - Action for damages - Non-contractual liability of the Community for the unlawful conduct of its organs - Damage - Causal link.
Joined cases T-3/00 and T-337/04.
Joined cases T-3/00 and T-337/04. (2007)
Language: Maltese

Fis-27 ta’ Lulju 1999, ir-rikorrent kiteb lill-BĊE sabiex jitlob reviżjoni tat-talba tiegħu fuq il-bażi ta’ l-Artikolu 23.3 tar-Regoli tal-Proċedura tal-BĊE, li jawtorizza l-Kumitat tal-Gvernaturi, f’ċerti każijiet speċifiċi, inaqqas il-perijodu tal-kunfidenzjalità ta’ 30 sena. Ir-rikorrent żied li l-għan tar-riċerki tiegħu setgħu tabilħaqq jaqgħu taħt “każijiet speċifiċi” li jagħmel riferenza għalihom l-Artikolu ċċitatat iktar ’il fuq.
B’ittra tat-2 ta’ Awwissu 1999, innotifikata lir-rikorrent fit-8 ta’ Awwissu 1999, is-Segretarjat Ġenerali tal-Kunsill innotifika lir-rikorrent id-deċiżjoni tal-Kunsill tat-30 ta’ Lulju 1999 li tirrispondi għat-talba konfermattiva tiegħu bbażata fuq id-Deċiżjoni 93/731 (iktar ’il quddiem id-“deċiżjoni tal-Kunsill”). Din id-deċiżjoni kienet miktuba fil-kliem li ġejja:
“Risposta approvata mill-Kunsill fit-30 ta’ Lulju 1999 għat-talba konfermattiva ta’ A. Pitsiorlas (1/99), li kienet ġiet imressqa lill-Kunsill b’ittra tat-8 ta’ Ġunju 1999, rreġistrata fis-Segretarjat Ġenerali tal-Kunsill fl-10 ta’ Ġunju 1999 skond l-Artikolu 7(1) tad-Deċiżjoni 93/731/KE […], sabiex huwa jkun jista’ jitħalla jkollu aċċess għad-dokument:
Il-Ftehim Basle-Nyborg (Settembru 1987).
Wara riċerka fid-dettall, aħna kkonstatajna li d-dokument imsemmi fit-talba tiegħek jirrigwarda r-‘rapport’ tal-Kumitat tal-Gvernaturi rigward it-tisħiħ tas-SME, li ġie ppubblikat mill-Kumitat tal-Gvernaturi […] f’Nyborg fit-8 ta’ Settembru 1987.
Ir-regoli rigward il-ħidma amministrattiva tas-SME qatt ma għamlu parti mid-dritt tal-Komunità; għaldaqstant, il-Kunsill qatt ma ġie msejjaħ jagħti deċiżjoni f’dan ir-rigward.
Minħabba li, f’dan il-każ, id-dokument mitlub ġie mħejji mill-Gvernaturi tal-Banek Ċentrali, aħna nistiednuk tindirizza t-talba tiegħek direttament lill-Gvernaturi tal-Banek Ċentrali jew lill-BĊE […] skond l-Artikolu 2(2) tad-deċiżjoni.”
Fit-8 ta’ Novembru 1999, id-Direttur tal-BĊE inkarigat mir-relazzjonijiet pubbliċi indirizza ittra lir-rikorrent, li ġiet irċevuta minn dan ta’ l-aħħar fit-13 ta’ Novembru 1999, li tipprovdi kif ġej:
“Aħna nirringrazzjawk għall-ittra li biha inti tlabtna jkollok aċċess għall-Ftehim ‘Basle-Nyborg’ ta’ Settembru 1987. Nitolbuk tiskużana għad-dewmien li ħadna sabiex nirrisponduk u li hu dovut għall-fatt li t-talba tiegħek waslet hawn matul il-perijodu tas-sajf, li matulu l-laqgħat tal-Kunsill Regolatorju huma interrotti.
F’dak li jirrigwarda x-xewqa tiegħek, il-Kunsill Regolatorju tal-BĊE eżamina t-talba speċifika tiegħek għal aċċess għall-arkivji tal-Kumitat tal-Gvernaturi aktar attentivament. Dan ħa in kunsiderazzjoni l-fatt li l-Ftehim Basle-Nyborg mhuwiex, fil-veru sens tal-kelma, dokument uniku, imħejji fil-forma ta’ ftehim bejn il-partijiet, iżda jeżisti biss fil-forma ta’ rapporti u ta’ minuti li l-awturi tagħhom huma kemm il-Kumitat tal-Gvernaturi u l-Kumitat Monetarju. Il-Kunsill Regolatorju osserva wkoll li komunikat stampa ddettaljat ħafna f’dan ir-rigward kien ġie trażmess fit-18 ta’ Settembru 1987 u li dan il-komunikat intbagħatlek f’anness ma’ l-ittra tas-6 ta’ Lulju 1999. Dan il-komunikat spjega b’mod iddettaljat ħafna l-punti kollha tal-Ftehim konkluż bejn il-Gvernaturi tal-Banek Ċentrali. It-tibdiliet hekk magħmula lill-Ftehim fuq is-SME tat-13 ta’ Marzu 1979 (ara l-aħħar paragrafu tal-Komunikat Stampa) kienu ġew implementati permezz ta’ l-Instrument ta’ l-10 ta’ Novembru 1987, li kopja tiegħu qegħda tiġi annessa ma’ din l-ittra.
Fuq il-bażi ta’ dawn il-kunsiderazzjonijiet, il-Kunsill Regolatorju ddeċieda li ma jagħtix aċċess għall-arkivji tal-Kumitat tal-Gvernaturi.
Billi inti għandek diġà l-informazzjoni kollha essenzjali fuq il-Ftehim ‘Basle-Nyborg’, jiena konvint li x-xogħol tiegħek ta’ riċerka jista’ madankollu jiżviluppa u jagħti l-frott tiegħu.”

Legal relationship diagram (Graphviz):
digraph {
    rankdir=LR;
    node [shape=box];
    
  "ir-rikorrent"[shape=doubleoctagon];
  "is-Segretarjat Ġenerali tal-Kunsill"[shape=doubleoctagon];
  "BĊE"[shape=doubleoctagon];
    
  "ir-rikorrent"->"Ittra 27/07/1999";
  "Ittra 27/07/1999"->"BĊE";
  "Ittra 27/07/1999"->"Fis-27 ta’ Lulju 1999, ir-rikorrent kiteb lill-BĊE sabiex jitlob reviżjoni tat-talba tiegħu fuq il-bażi ta’ l-Artikolu 23.3 tar-Regoli tal-Proċedura tal-BĊE, li jawtorizza l-Kumitat tal-Gvernaturi, f’ċerti każijiet speċifiċi, inaqqas il-perijodu tal-kunfidenzjalità ta’ 30 sena.."[dir=none];
  "BĊE"->"Ittra 08/11/1999";
  "Ittra 08/11/1999"->"ir-rikorrent";
  "Ittra 08/11/1999"->"L-ebda aċċess għall-arkivji tal-Kumitat tal-Gvernaturi ma ngħata.."[dir=none];
  "is-Segretarjat Ġenerali tal-Kunsill"->"Ittra 02/08/1999";
  "Ittra 02/08/1999"->"ir-rikorrent";
  "Ittra 02/08/1999"->"B’ittra tat-2 ta’ Awwissu 1999, innotifikata lir-rikorrent fit-8 ta’ Awwissu 1999, is-Segretarjat Ġenerali tal-Kunsill innotifika lir-rikorrent id-deċiżjoni tal-Kunsill tat-30 ta’ Lulju 1999 li tirrispondi għat-talba konfermattiva tiegħu bbażata fuq id-Deċiżjoni 93/731 (iktar ’il quddiem id-“deċiżjoni tal-Kunsill”). Din id-deċiżjoni kienet miktuba fil-kliem li ġejja:
“Risposta approvata mill-Kunsill fit-30 ta’ Lulju 1999 għat-talba konfermattiva ta’ A. Pitsiorlas (1/99), li kienet ġiet imressqa lill-Kunsill b’ittra tat-8 ta’ Ġunju 1999, rreġistrata fis-Segretarjat Ġenerali tal-Kunsill fl-10 ta’ Ġunju 1999 skond l-Artikolu 7(1) tad-."[dir=none];
}